รัฐบาลไทย-ข่าวทำเนียบรัฐบาล-พสกนิกรทั่วประเทศ ร่วมปฏิบัติบูชาทำบุญตักบาตรพระสงฆ์อุปสมบทถวายพระพรฯ เพื่อถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวร
วันจันทร์ที่ 16 มกราคม 2566
16/01/2566
พสกนิกรทั่วประเทศ ร่วมปฏิบัติบูชาทําบุญตักบาตรพระสงฆ์อุปสมบทถวายพระพรฯ เพื่อถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวร
พสกนิกรทั่วประเทศ ร่วมปฏิบัติบูชาทําบุญตักบาตรพระสงฆ์อุปสมบทถวายพระพรฯ เพื่อถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรในเร็ววัน
พสกนิกรทั่วประเทศ ร่วมปฏิบัติบูชาทําบุญตักบาตรพระสงฆ์อุปสมบทถวายพระพรฯ เพื่อถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพลานามัยแข็งแรงในเร็ววัน
วันนี้ (16 ม.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่คณะรัฐมนตรีได้มีมติเห็นชอบเมื่อวันที่ 27 ธันวาคม 2565 ให้กระทรวงมหาดไทยดําเนินโครงการบรรพชาอุปสมบท 99 รูป ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ วัดที่จังหวัดกําหนด ทั้ง 76 จังหวัดทั่วประเทศ เพื่อถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพลานามัยแข็งแรงในเร็ววัน โดยได้รับเมตตาจากเจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประธานกรรมการมหาเถรสมาคม โปรดเมตตาประทานผ้าไตร 76 ไตร ให้กับจังหวัด จังหวัดละ 1 ไตร โดยเสด็จพระกุศลในโครงการฯ นี้ด้วย ซึ่งขณะนี้ทุกจังหวัดทั่วประเทศ ได้จัดโครงการบรรพชาอุปสมบท 99 รูป เพื่อถวายเป็นพระราชกุศลฯ ครบทุกจังหวัดแล้ว มีพระสงฆ์อุปสมบทถวายพระราชกุศลถวายพระพรฯ รวมทั้งหมด 7,813 รูป
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้ จังหวัดหนองบัวลําภู ได้มีการจัดพิธีทําบุญตักบาตร พระสงฆ์ จํานวน 107 รูป ตามโครงการบรรพชาอุปสมบท เพื่อถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ ลานหน้าพระพุทธรัตนเอกโกเมนทร์ วัดพัชรกิตติยาภาราม บ้านห้วยเตย ต.หนองหว้า อ.เมืองหนองบัวลําภู โดยมีนายอนุพงษ์ คําภูแก้ว รองผู้ว่าราชการจังหวัดหนองบัวลําภู พร้อมหัวหน้าส่วนราชการ ทหาร ตํารวจ ผู้บริหารองค์กรปกครองส่วนท้องถิ่น และประชาชนชาวจังหวัดหนองบัวลําภู ร่วมพิธี นอกจากนี้ยังมีหลายจังหวัดที่ได้จัดพิธีทางศาสนาและประกอบศาสนกิจเพื่อถวายพระราชกุศลถวายพระพรฯ อาทิ
1. จังหวัดกําแพงเพชร ที่บริเวณหน้าจวนผู้ว่าราชการจังหวัดกําแพงเพชร อ.เมืองกําแพงเพชร นายชาธิป รุจนเสรี ผู้ว่าราชการจังหวัดกําแพงเพชร พร้อมด้วยหัวหน้าส่วนราชการ ข้าราชการ ประชาชนจิตอาสา และพุทธศาสนิกชนชาวจังหวัดกําแพงเพชร ร่วมทําบุญตักบาตรข้าวสารอาหารแห้ง พระภิกษุตามโครงการบรรพชาอุปสมบท 99 รูป เพื่อถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน
2. จังหวัดร้อยเอ็ด ที่ลานสาเกตนคร สวนสมเด็จพระศรีนครินทร์ร้อยเอ็ด ต.ในเมือง อ.เมืองร้อยเอ็ด นายชัยวัฒน์ ชัยเวชพิสิฐ รองผู้ว่าราชการจังหวัดร้อยเอ็ด เป็นประธานในพิธีทําบุญตักบาตรพระสงฆ์และสามเณร จํานวน 106 รูป ตามโครงการบรรพชาอุปสมบท เพื่อถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน โดยมี นางนภาพร ชัยเวชพิสิฐ รองนายกเหล่ากาชาดจังหวัดร้อยเอ็ด นายไพโรจน์ จิตรจักร์ ปลัดจังหวัดร้อยเอ็ด หัวหน้าส่วนราชการ และพุทธศาสนิกชนชาวร้อยเอ็ด ร่วมพิธี
3. จังหวัดเพชรบุรี ที่วัดมหาธาตุ วรวิหาร ต.คลองกระแซง อ.เมืองเพชรบุรี นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี นําส่วนข้าราชการ ภาคเอกชน และประชาชนชาวเพชรบุรี ประกอบพิธีทําบุญตักบาตรข้าวสาร อาหารแห้ง และเครื่องใช้ แด่พระสงฆ์และสามเณรตามโครงการบรรพชาอุปสมบท จํานวน 120 รูป เพื่อถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้พระองค์ทรงหายจากพระอาการประชวรในเร็ววัน
4. จังหวัดสระบุรี ที่วัดศรีบุรีรตนาราม (สํานักปฏิบัติธรรมสิริธรรมมุนี) ต.ปากเพรียว อ.เมืองสระบุรี นายผล ดําธรรม ผู้ว่าราชการจังหวัดสระบุรี พร้อมด้วย หัวหน้าส่วนราชการ ข้าราชการ ภาคเอกชน และพุทธศาสนิกชนชาวสระบุรี ร่วมพิธีเจริญพระพุทธมนต์และทําบุญตักบาตรแด่พระสงฆ์ 99 รูป ตามโครงการบรรพชาอุปสมบท เพื่อถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร มีพระพลานามัยแข็งแรงในเร็ววัน
5. จังหวัดอุบลราชธานี ที่วัดมณีวนาราม ต.ในเมือง อ.เมืองอุบลราชธานี นายชลธี ยังตรง ผู้ว่าราชการจังหวัดอุบลราชธานี มอบหมายให้ นางทรงลักษณ์ วรภัย รองผู้ว่าราชการจังหวัดอุบลราชธานี พร้อมด้วยหัวหน้าส่วนราชการ ข้าราชการ และประชาชนชาวอุบลราชธานี ร่วมทําบุญตักบาตรและถวายภัตตาหารเพล พระสงฆ์ จํานวน 102 รูป ตามโครงการบรรพชาอุปสมบท เพื่อถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระประชวร และมีพลานามัยแข็งแรงโดยเร็ววัน
6. จังหวัดตรัง ที่วัดเขาแก้ว ต.นาเมืองเพชร อ.สิเกา นายขจรศักดิ์ เจริญโสภา ผู้ว่าราชการจังหวัดตรัง เป็นประธานในพิธีเจริญพระพุทธมนต์และทําบุญตักบาตรโครงการบรรพชาอุปสมบท 99 รูป ถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน โดยมีหัวหน้าส่วนราชการ และประชาชนชาวตรัง ร่วมพิธี
7. จังหวัดน่าน ที่บริเวณข่วงเมืองน่าน ต.ในเวียง อ.เมืองน่าน นายวิบูรณ์ แววบัณฑิต ผู้ว่าราชการจังหวัดน่าน เป็นประธานพิธีทําบุญตักบาตรถวายพระราชกุศลและพิธีเจริญพระพุทธมนต์ โครงการบรรพชาอุปสมบท 99 รูป ถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระประชวร และมีพลานามัยแข็งแรงโดยเร็ววัน โดยมี หัวหน้าส่วนราชการ ข้าราชการศาล ทหาร ตํารวจ ภาครัฐ ภาคเอกชน และประชาชนชาวน่าน ร่วมพิธี
8. จังหวัดนครปฐม ที่สํานักร่มธรรม องค์พระปฐมเจดีย์ วัดพระปฐมเจดีย์ ราชวรมหาวิหาร อ.เมืองนครปฐม นายอธิสรรค์ อินทร์ตรา รองผู้ว่าราชการจังหวัดนครปฐม พร้อมด้วยหัวหน้าส่วนราชการ หน่วยงานในสังกัดกระทรวงเกษตรและสหกรณ์ หน่วยงานในสังกัดสํานักนายกรัฐมนตรี และหน่วยงานอิสระ ร่วมเป็นเจ้าภาพถวายภัตตาหารเพลแก่พระภิกษุสงฆ์ที่เข้าร่วมอุปสมบทในโครงการบรรพชาอุปสมบท จํานวน 99 รูป ถวายพระราชกุศลและถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ในขณะนี้ เป็นห้วงเวลาของการอุปสมบท ตามโครงการบรรพชาอุปสมบท 99 รูป เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ใน 76 จังหวัดทั่วประเทศ จึงขอเชิญชวนพี่น้องประชาชนทุกจังหวัดร่วมอนุโมทนาด้วยการปฏิบัติบูชาบําเพ็ญกุศล ทําบุญตักบาตร ถวายภัตตาหารเช้า ถวายภัตตาหารเพล ถวายน้ําปานะ ร่วมกับทางจังหวัด อําเภอ และส่วนราชการ ตลอดระยะเวลาการจัดโครงการฯ เพื่อแสดงความจงรักภักดีและน้อมถวายเป็นพระราชกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน